**Datum: 15.05.2024. SAOPŠTENJE ZA MEDIJE**

**Trebinje dobija prvu pametnu zgradu uz m:tel Smart Building rješenja**

*Kompanija m:tel implementirala je napredna Smart Building rješenja u stambeno-poslovni kompleks „Harmonija“ u Trebinju, čime je ovaj objekat postao prva pametna zgrada u tom gradu.*

U Trebinju je u toku završetak izgradnje prve pametne zgrade, u okviru stambeno-poslovnog kompleksa „Harmonija“, koji će budućim stanarima ponuditi novu dimenziju svakodnevnog života - uz podršku m:tel Smart Building sistema.

Svaki stan u zgradi biće opremljen najmodernijim pametnim uređajima povezanima preko Smart Home aplikacije, čime se vlasnicima omogućava potpuna kontrola nad prostorom - čak i kada su daleko od kuće.

Odluka o saradnji sa kompanijom m:tel, prema riječima investitora, donijela je dodatnu vrijednost cijelom projektu.

„Smart Home rješenja omogućavaju kontrolu brojnih uređaja iz daljine, što stanarima pruža dodatni osjećaj sigurnosti i komfora. Nama kao investitorima bilo je važno da prepoznamo prednosti ove tehnologije i implementiramo ih na vrijeme. Ova rješenja su dobrodošla u vremenu energetske tranzicije i možemo reći da će ovo rješenje dovesti do uštede električne energije“, izjavio je Aleksandar Branković, investitor stambeno-poslovnog kompleksa „Harmonija“ koji je uvjeren da će m:tel Smart Building rješenja postati standard u gradnji objekata ovakve vrste.

*Video:* [*https://www.youtube.com/watch?v=1GXaypt7lFQ*](https://www.youtube.com/watch?v=1GXaypt7lFQ)

Pametni stanovi u kompleksu „Harmonija“ biće opremljeni centralnom jedinicom koja objedinjuje sve pametne uređaje u jedinstven sistem. m:tel Smart Building sistem uključuje pametnu utičnicu, senzor za vrata i prozore, detektor dima, detektor vode, AC kontroler i pametni interfon. Ovi uređaji stanarima omogućavaju bolju energetsku efikasnost, unapređenu bezbjednost, veću fleksibilnost i jednostavno upravljanje funkcijama doma putem mobilne aplikacije.

Ulaganjem u digitalnu infrastrukturu objekata, kompanija m:tel investitorima pruža konkurentsku prednost na tržištu, a korisnicima kvalitetniji i savremeniji životni prostor.

Ukoliko ste investitor i želite unaprijediti svoju nekretninu m:tel Smart Building sistemom, kontaktirajte nas putem e-maila: poslovna.rjesenja@mtel.ba, a dodatne informacije potražite na [mtel.ba](https://mtel.ba/Internet/Ostale-usluge/Smart-Home).

Ključne riječi: m:tel, Smart Building, Smart Home, Trebinje

Izvor fotografije: m:tel PR